Quina temàtica explora el text?
Qasr al-Àzraq o castell d'al-Àzraq —en àrab قصر الأزرق, Qasr al-Azraq, o قلعة الأزرق, Qalʿat al-Azraq— és una fortalesa situada a uns 100 km a l'est d'Amman, als afores de la ciutat d'al-Àzraq. Forma part dels anomenats castells del desert. El seu valor estratègic es deu a un oasi que té molt a prop i representa l'única font d'aigua en aquesta regió desèrtica. Foren els romans qui van militaritzar aquest lloc per primera vegada, i més tard s'hi va construir una mesquita. La construcció definitiva de la fortalesa va ser realitzada pels mamelucs al segle xiii amb basalt extret de les pedreres de la zona, la qual cosa fa que el castell tingui un aspecte molt més fosc que la resta d'edificis propers. Més tard, va ser usat pels otomans durant la seva hegemonia sobre la regió. Durant la rebel·lió Àrab, T. E. Lawrence hi va centrar les seves operacions entre 1917 i 1918.
El text tracta sobre arquitectura.